الغایہ فی شرح الہدایہ فی علم الروایہ

"الغاية في شرح الهداية في علم الرواية" علمِ حدیث اور علمِ مصطلحِ حدیث کی ایک اہم کتاب ہے جسے حافظ شمس الدین سخاوی (831ھ - 902ھ) نے تألیف کیا۔ یہ کتاب ان کے زمانے کی مشہور نظم "الهداية في علم الرواية" کی شرح ہے جسے علامہ ابن الجزری نے نظم کیا تھا۔ السخاوی نے اس نظم میں وارد مشکل الفاظ اور مبہم مقامات کی وضاحت ایک درمیانے درجے کے شرحی انداز میں کی ہے، نہ زیادہ طویل اور نہ اختصار کے سبب ناقص۔مشكاة الإسلامية:الغاية في شرح الهداية في علم الرواية-محمد بن عبد الرحمن السخاوي 

 مؤلف کی تمہید کا ترجمہ 
شمس الدین السخاوی کتاب کی ابتدا میں لکھتے ہیں:
> ’’یہ کتاب جو 'الهداية في علم الرواية' کے نام سے معروف ہے، علامہ اثری ابن الجزری کی نظم کردہ ہے، جنھوں نے اس نظم کو عمدہ ترتیب، جامع تلخیص اور بہترین اسلوب میں مرتب کیا ہے۔ مگر یہ نظم ایسی نہیں کہ کسی شرح سے مستغنی ہو، جو اس کے مشکل مقامات کو واضح کرے اور بعید مفاہیم کو قریب کر دے۔
اسی لیے میرے شاگردوں میں سے ایک نے، جنھوں نے مجھ سے علم حاصل کیا، مجھ سے اس پر شرح لکھنے کی درخواست کی تاکہ دورانِ مطالعہ و تدریس اس کی طرف رجوع کیا جا سکے؛ ایک ایسی شرح ہو جو نہ طویل ہو کر بور کر دے اور نہ مختصر ہو کر ناقص رہ جائے۔ ایسی کہ طالب علمِ مبتدی کے لیے مفید ہو اور ماہر کے لیے کارآمد اور راہِ ہدایت پر چلنے والے کے لیے رہنما ہو۔

پس میں نے اس کی خواہش کو قبول کیا، اس کی نیت کی درستی کی علامات دیکھ کر اور اس شرح کو 'الغاية في شرح الهداية' کا نام دیا۔ اللہ اس کے قاری، سامع، لکھنے والے، جمع کرنے والے، دیکھنے والے اور اس کے موتیوں سے اقتباس کرنے والے سب کو نفع دے۔ بے شک وہ دعا قبول کرنے والا ہے۔‘‘الغاية في شرح الهداية في علم الرواية المكتبة الشاملة صفحة 55  

 حوالہ جات 

زمرہ:پندرہویں صدی کی عربی کتب
زمرہ:باب حدیث/متعلقہ مضامین
زمرہ:مرکزی موضوع ویکی ڈیٹا سے ماخوذ